b'\n_START_ARTICLE_\nOtvorene inovacije\n_START_SECTION_\nDefinicija\n_START_PARAGRAPH_\nIzraz \xe2\x80\x9eotvorene inovacije\xe2\x80\x9c (eng. Open innovation) ima nekoliko zna\xc4\x8denja. Otvorene inovacije su kori\xc5\xa1tenje znanja izvan i unutar tvrtke kako bi se ubrzao proces istra\xc5\xbeivanja i razvoja te komercijalizacije proizvoda i usluga. Otvorene inovacije kao paradigma pretpostavlja da tvrtke mogu i trebaju koristit vanjske izvore ideja i dolaska na tr\xc5\xbei\xc5\xa1te u jednakoj mjeri kao unutarnje izvore u svrhu unaprije\xc4\x91ivanja tehnologije.\n_START_SECTION_\nPovijesni pregled\n_START_PARAGRAPH_\nU pro\xc5\xa1losti je za tvrtku unutarnje istra\xc5\xbeivanje i razvoj pretpostavljalo vrijedno strate\xc5\xa1ko sredstvo, a ujedno predstavljalo prepreku za ulazak konkurenata na tr\xc5\xbei\xc5\xa1te jer su samo velike tvrtke mogle priu\xc5\xa1titi provedbu mnogobrojnih istra\xc5\xbeivanja (osiguravaju\xc4\x87i monopol na tr\xc5\xbei\xc5\xa1tu). Ukoliko su htjele biti konkurentne na tr\xc5\xbei\xc5\xa1tu, tvrtke su morale ulo\xc5\xbeiti zna\xc4\x8dajna sredstva u razvoj infrastrukture za vlastita istra\xc5\xbeivanja. Danas na tr\xc5\xbei\xc5\xa1tu nove, uspje\xc5\xa1ne tvrtke donose nove ideje uz vrlo malo ili nimalo vlastitih istra\xc5\xbeivanja, primjerice starupovi Genetech, Amgen i Genzyme postaju glavni igra\xc4\x8di u biotehnolo\xc5\xa1koj industriji, ostavljaju\xc4\x87i za sobom velike farmaceutske tvrtke kao \xc5\xa1to su Merck ili Pfizer.  U ranim godinama 20. stolje\xc4\x87a, akademske i vladine institucije nisu bile uklju\xc4\x8dene u komercijalnu upotrebu znanstvenih otkri\xc4\x87a zbog \xc4\x8dega su tvrtke same morala razviti novi proizvod. Tvrtke nisu \xc4\x8dekale akademske zajednice da se uklju\xc4\x8de u razvoj proizvoda ni konkuretne tvrtke koje bi mogle osigurati komponete za kona\xc4\x8dni proizvod te su postale samodostatne uz vrlo malo komunikacije sa sveu\xc4\x8dili\xc5\xa1tima ili drugim tvrtkama. Prednosti pove\xc4\x87anja otvorenog pristupa su zabilje\xc5\xbeene i razmotrene u \xc5\xa1ezdesetim godinama 20. stolje\xc4\x87a, posebno u slu\xc4\x8dajevima istra\xc5\xbeivanja i razvoja.  Henry Chesbrough, profesor i upravitlj Centra za otvorene inovacije na Sveu\xc4\x8dili\xc5\xa1tu u Kaliforniji, je prvi koristio izraz \xe2\x80\x9eotvorene inovacije\xe2\x80\x9c u svojoj knjizi Otvorene inovacije: Novi imperativ za stvaranje i iskori\xc5\xa1tavanje tehnologije\xe2\x80\x9c. Izraz se prvotno koristio kao \xe2\x80\x9eparadigma koja pretpostavlja da tvrtke mogu i trebaju koristiti vanjske uz unutarnje ideje te vanjske i unutarnje puteve do tr\xc5\xbei\xc5\xa1ta ukoliko \xc5\xbeele unaprijedit vlastitu tehnologiju\xe2\x80\x9c.  Tijekom 70-ih godina 20. stolje\xc4\x87a dolazi do sukoba ideja zatvorenih i otvorenih inovacija na primjeru Xeroxa i njegovog Palo Alto Research Center (PARC). Istra\xc5\xbeiva\xc4\x8di su razvili niz ra\xc4\x8dunalnih hardverskih i softverskih tehnologija - Ethernet i grafi\xc4\x8dko korisni\xc4\x8dko su\xc4\x8delje (GUI) dva su takva primjera. Me\xc4\x91utim, izumi nisu bili obe\xc4\x87avaju\xc4\x87i poslovni subjekti za Xerox koji je bio usredoto\xc4\x8den na kopirke velike brzine i pisa\xc4\x8de. Dok su \xc2\xa0projekti le\xc5\xbeali unutar Xeroxa, komercijalizirale su ih druge tvrtke: Apple Computer iskoristio je grafi\xc4\x8dko su\xc4\x8delje u svom operativnom sustavu Macintosh dok je Microsoft to u\xc4\x8dinio u operacijskom sustavu Windows.  Krajem dvadesetog stolje\xc4\x87a, model zatvorenih inovacija je do\xc5\xbeivio krah zbog dramati\xc4\x8dnog porasta broja i mobilnosti radnika s odgovoraju\xc4\x87im znanjem uz porast dostupnosti rizi\xc4\x8dnog kapitala koji financirao nove tvrtke i nove ideje izvan korporativnih istra\xc5\xbeiva\xc4\x8dkih laboratorija. Uz pove\xc4\x87anje dostupnosti i mobilnosti vje\xc5\xa1tih radnika, rast tr\xc5\xbei\xc5\xa1ta rizi\xc4\x8dnog kapitala i pove\xc4\x87anje sposobnosti vanjskih dobavlja\xc4\x8da, nastalo je tr\xc5\xbei\xc5\xa1te znanja koje vi\xc5\xa1e nije vlasni\xc5\xa1tvo tvrtke ve\xc4\x87 po\xc4\x8diva u zaposlenicima, dobavlja\xc4\x8dima, korisnicima, konkurenciji i sveu\xc4\x8dili\xc5\xa1tima.\n_START_SECTION_\nPodru\xc4\x8dja primjene\n_START_PARAGRAPH_\nOtvorene inovacije je izraz kori\xc5\xa1ten za promicanje stavova o informacija suprotnih od tradicionalnog mentaliteta isprepletenog tajnovito\xc5\xa1\xc4\x87u podataka u istra\xc5\xbeivanju. Kod modela otvorenih inovacija projekt mo\xc5\xbee biti pokrenut sa vanjskim ili unutarnjim izvorom tehnologije, a nova tehnologija mo\xc5\xbee do\xc4\x87i u razli\xc4\x8ditim fazama projekta, a projekti mogu do\xc4\x87i na tr\xc5\xbei\xc5\xa1te na nekoliko na\xc4\x8dina \xe2\x80\x93 licenciranje, spin off tvrtke uz promid\xc5\xbebu i prodaju unutar tvrtke. Izumi koje tvrtka aktivno ne koristi trebali bi biti izneseni van tvrtke (kroz licenciranje, zajedni\xc4\x8dke pothvate ili spin-off tvrtke). (8) Kako bi model otvorenih inovacija bio uspje\xc5\xa1an potrebno je osigurati mobilnost zaposlenika, suradnju izme\xc4\x91u razvoja i istra\xc5\xbeivanja unutar i izvan tvrtke, zapo\xc5\xa1ljavanje zaposlenika koji mogu povezati znanje iz razli\xc4\x8ditih podru\xc4\x8dja i rano uspostavljanje pravila za za\xc5\xa1titu intelektualnog vlasni\xc5\xa1tva.Opisani model otvorenih inovacija koriste tvrtke kao \xc5\xa1to su IBM, Intel, Philips, Procter & Gamble, itd.\n_START_SECTION_\nPrimjeri\n_START_PARAGRAPH_\nP&G je bio jedna od prvih tvrtki koja je drasti\xc4\x8dno promijenila stvari jer je imala problema s pronala\xc5\xbeenjem i razvijanjem novih inovacija. Njihov novi izvr\xc5\xa1ni direktor je izrazio ideju da bez obzira na to koliko je osoblje bilo dobro u P & G-u i koliko je ideja imalo, to je samo dio ukupnog intelektualnog bazena dostupnog \xc5\xa1irom svijeta. Takav novi na\xc4\x8din razmi\xc5\xa1ljanja doveo je do programa P & D\'s Connect&Develop koji je za njih bio vrlo uspje\xc5\xa1an. S ovim programom P & G je stvorio trend "otvorene inovacije", nakon \xc4\x8dega su slijedili mnogi drugi u nekom obliku._NEWLINE_Philips ima \xc5\xa1irok spektar otvorenih inovacijskih aktivnosti - platforma, izazovi i aktivacija zaposlenika kako bi otvoreno razmi\xc5\xa1ljali. Philips je 2003. godine osnovao i vlastiti otvoreni inovativni kampus u Eindhovenu, gdje razne tvrtke mogu radati uz alate za ubrzavanje poslovnih i istra\xc5\xbeiva\xc4\x8dkih projekata. _NEWLINE_Otvorene inovacije kao platformiranje proizvoda uklju\xc4\x8duje razvoj i predstavljanje djelomi\xc4\x8dno zavr\xc5\xa1enog proizvoda u svrhu pru\xc5\xbeanja okosnice ili alata suradnicima kojima mogu pristupiti, prilagoditi i iskoristiti. Cilj za sudionike je pove\xc4\x87anje platformne funkcionalnosti proizvoda uz pove\xc4\x87anje sveukupne vrijednosti proizvoda. Primjeri platformnih proizvoda su alati za razvoj softvera i su\xc4\x8delje za programiranje aplikacija. Ovakav pristup se \xc4\x8desto pojavljuje na tr\xc5\xbei\xc5\xa1tima sa sna\xc5\xbenim me\xc5\xbenim utjecajem (npr. mobiteli ili online aplikacije) \xc4\x8dime dolazi do pove\xc4\x87anja broja programera koji bi koristili alat platforme.  Quirky kao platforma izuma u zajednici omogu\xc4\x87ava da ideja o proizvodu do\xc4\x91e na Quirky i \xc4\x8dlanovi zajednice mogu komentirati i pridonijeti razvoju proizvoda sa svojim vje\xc5\xa1tinama. Najbolji proizvodi na platformi odabrani su za proizvodnju i prodaju u Quirky trgovini, a proces razvoja financira Quirky, tako da resursi nisu presudni za uspjeh proizvoda. _NEWLINE_Prema studiji koju je proveo Sony Mobile, stabilan i fleksibilan na\xc4\x8din za ostvarivanje otvorenih inovacija je kori\xc5\xa1tenje alata u tu svrhu. Alati mogu biti prilago\xc4\x91eni osobnim potrebama, a nalaze se kao softveri otvorenog izvora ili komercijalni softveri. _NEWLINE_Kolaborativni dizajn i razvoj proizvoda je sli\xc4\x8dan platformiranju proizvoda jer se uklju\xc4\x8duju suradnici u razvojni proces, no razlika je u tome da izvorna tvrtka kontrolira razvoj i zadr\xc5\xbeava nastali proizvod. Ovim putem tvrtka ima vi\xc5\xa1e kontrole u osiguravanju brzog nastanka ispravnog proizvoda uz smanjivanje tro\xc5\xa1kova razvoja.  Taiwan Semiconductor Manufacturing Corporation (TSMC) je tvrtka koja se bavi izradom poluvodi\xc4\x8da za klijente koji dizajniraju i pakiraju proizvod. Dizajniranje poluvodi\xc4\x8da olak\xc5\xa1ano je izgradnjom Platformom otvorenih inovacija, na kojoj su dostupni nacrti za izradu poluvodi\xc4\x8da od drugih tvrtki koji su pro\xc5\xa1li testiranje u TSMC-u. Na ovaj na\xc4\x8din TSMC koristi model otvorenih inovacija za upravljanje vanjskim i unutarnjim izvorom dizajna proizvoda, pojednostavljuju\xc4\x87i proces dizajniranja za kupce jam\xc4\x8denjem kompatibilnosti nacrta i resursa za projektiranje \xc4\x8dipova._NEWLINE_Samsung kao jedna od najinovativnijih velikih tvrtki danas, ima veliku unutarnju jedinicu za istra\xc5\xbeivanje i razvoj, no tako\xc4\x91er zagovara otvorene inovacije i to najvi\xc5\xa1e suradnju s tvrtkama koje se bave startupima. Samsung nudi startupima inicijalnu investiciju, prostor za rad, kao i resurse za rad. Ideja je da proizvodi koji proizlaze iz starupova mogu postati dio Samsungovog portfelja proizvoda tijekom vremena ili poslu\xc5\xbeiti kao iskustvo za u\xc4\x8denje za tvrtku. Kao primjer suradnje Samsunga s startup-ovima, preuzimanje tvrtke za elektroni\xc4\x8dku po\xc5\xa1tu SmartThings, Samsung je dobio platformu za e-po\xc5\xa1tu bez tro\xc5\xa1enja novca i vremena za istra\xc5\xbeivanje i razvoj. Samsung vidi potencijal u obradi interneta i vidi je kao strate\xc5\xa1ki va\xc5\xbean dio svog budu\xc4\x87eg poslovanja, a SmartThings i dalje nastavlja raditi kao nezavisno startup s resursima velike tvrtke. _NEWLINE_Otvorene inovacije kao natjecanje ideja predla\xc5\xbee uvo\xc4\x91enje sustava koji poti\xc4\x8de kompetitivnost izme\xc4\x91u suradnika nagra\xc4\x91ivanjem uspje\xc5\xa1nih prijedloga. Natjecanje programera na doga\xc4\x91ajima hackathon pripadaju u ovu kategoriju otvorenih inovacija gdje je tvrtkama omogu\xc4\x87en jeftin pristup inovativnim idejama uz pru\xc5\xbeanje boljeg uvida u potrebe potro\xc5\xa1a\xc4\x8da i suradnika.  Primjer je Facebook koji organizira hackatone za svoje zaposlenike, \xc4\x8dime zaposlenici (ne samo programeri, ve\xc4\x87 za bilo tko unutar tvrtke) generiraju nove ideje i inovacije te stvaraju po\xc4\x8detne verzije proizvoda. Razvojni in\xc5\xbeenjeri i arhitekti mogu imati odre\xc4\x91ene na\xc4\x8dine razmi\xc5\xa1ljanja, a puno im poma\xc5\xbee kada dobiju ideje od ljudi koji rade u odjelu za financije ili marketing te uz prijenos znanja dolazi i do stvaranja timskog duha u cijeloj tvrtki i stvaranje zna\xc4\x8dajnih odnosa unutar organizacije. Ovi hackatoni prili\xc4\x8dno su produktivni za Facebook. Na primjer, Like gumb, live chat i timeline te zna\xc4\x8dajka zastave ponosa, koja vam je omogu\xc4\x87ila da izmijenite svoju sliku profila za podr\xc5\xa1ku LGBTQ zajednici Facebook su ideje koje su proizveli iz Facebook hackatona._NEWLINE_GE je zajedno s 4 iskusna fonda za rizi\xc4\x8dni kapital, ulo\xc5\xbeio sredstva u stvaranje natjecanja za privla\xc4\x8denje start-up tvrtki s dobrim idejama u tehnologiji zelene i obnovljive energije, \xc5\xa1to je rezultiralo s 30-ak ulaganja i pokretanjem novih natjecanja.  Male tvrtke tako\xc4\x91er mogu pokrenuti natje\xc4\x8daj za uklju\xc4\x8denjem javnosti u inovacijski projekt, npr. Ocean Optics je preko javnog inovacijskog natje\xc4\x8daja financirala 20 razli\xc4\x8ditih istra\xc5\xbeivanja koja bi im mogla koristiti u budu\xc4\x87nosti. _NEWLINE_Otvorene inovacije uz uklju\xc4\x8divanje potro\xc5\xa1a\xc4\x8da uklju\xc4\x8duje komunikaciju izme\xc4\x91u potro\xc5\xa1a\xc4\x8da i zaposlenika tvrtke kako bi se mi\xc5\xa1ljenja i ideje korisnika uklopile u proces izrade i upravljanja proizvodom. _NEWLINE_Lego je primjer kako privla\xc4\x8denje korisnika stvara vi\xc5\xa1e vrijednosti. Lego aktivira svoje korisnike putem svoje stranica \xc2\xa0\xe2\x80\x9eStvaranje i dijeljenje\xe2\x80\x9c te Lego Ideas. Stvaranje i dijeljenje stranica omogu\xc4\x87uje \xc4\x8dlanovima Lego zajednice da dijele svoje nacrte i Lego slike, dok je stranica Ideje zapravo za nova izdanja proizvoda. Kada koli\xc4\x8dina podr\xc5\xbeavatelja ideje dosegne 10 tisu\xc4\x87a, Lego procjenjuje dizajn i komercijalizira se pod oznakom \xe2\x80\x9eLego Ideas\xe2\x80\x9c, a \xc4\x8dlanovi zajednice koji su stvorili proizvod tako\xc4\x91er dobivaju nov\xc4\x8danu naknadu. U seriji Lego Ideas nalaze se proizvodi kao Mini-Big Bang Theory, tematski set Adventure Time i Beatles - Yellow Submarine set. Zajednica pru\xc5\xbea Legu tisu\xc4\x87e novih ideja godi\xc5\xa1nje, \xc5\xa1to zna\xc4\x8di da Lego ima stalan protok slobodnih ideja koje ljudi ve\xc4\x87 \xc4\x8dekaju na kupnju. Taj otvoreni pristup inovacijama u njihovoj fazi dizajna proizvoda je rekao da je jedan od klju\xc4\x8dnih \xc4\x8dimbenika uspje\xc5\xa1nog brenda Legoa. _NEWLINE_Dobar primjer je i Mozilla te njihov proizvod Firefox web preglednik koji je razvijen od strane zajednice programera i stru\xc4\x8dnjaka \xc5\xa1irom svijeta, ali i volontera koji mogu sta\xc5\xbeirati i zaposliti se u tvrtki. \xc2\xa0Uz to, Mozilla tako\xc4\x91er puno pa\xc5\xbenje posve\xc4\x87uje u promociji razvijanja open softvera i aktiviranju zajednice.  Nivea-in deozodorans B&W je sna\xc5\xbean primjer aktiviranja korisnika tijekom razvoja novih proizvoda od ideje do implementacije. Ideja za Nivein B&W deodorant nastala je zajedno s Niveinim korisnicima putem dru\xc5\xa1tvenih medija. Korisnici su dijelili kakav proizvod trebaju, ono \xc5\xa1to se \xc4\x8dini kao razlog iza mrlja na prvom mjestu i kako se mogu sprije\xc4\x8diti. Rezultat B&W deodorant postao je prvi deodorant na tr\xc5\xbei\xc5\xa1tu koji spre\xc4\x8dava da se pojavljuju bijele i \xc5\xbeute mrlje. _NEWLINE_Jedan od najboljih primjera primjene otvorenih inovacija u znanosti nalazi se u projektu \xe2\x80\x9eRecite nam!\xe2\x80\x9c koji se bavi problemima u mentalnom zdravlju, a pokrenut je od strane Ludwiga Boltzmann Gesellschafta u svrhu prikupljanja pitanja za istra\xc5\xbeivanje. Institut tako\xc4\x91er provodi edukaciju o otvorenim inovacijama za 20 znanstvenika tijekom jedne godine, a naziva se \xe2\x80\x9eLaboratorij za otvorene inovacije u znanosti\xe2\x80\x9c. Na dru\xc5\xa1tvenoj mre\xc5\xbei Facebook, Ludwig Boltzmann Gesellschaft obavje\xc5\xa1tava javnost o Laboratoriju, sudionicima i u\xc4\x8diteljima te novostima o otvorenim inovacijama u znanosti. _NEWLINE_United Genomes projekt (UGP) je primjer kako otvorenost ubrzava znanost. UGP predstavlja rje\xc5\xa1enje za tradicionalni, skupi i spori na\xc4\x8din provo\xc4\x91enja ve\xc4\x87ine medicinskih istra\xc5\xbeivanja i razvoja. Projekt koristi otvorenu inovaciju za stvaranje inovativnih medicinskih inovacija u Africi putem svoje genetske baze podataka otvorenog koda, podr\xc5\xbeavaju\xc4\x87i razvoj presonaliziranih lijekova ovisno o prikupljenoj DNK. UGP omogu\xc4\x87ava da se isplativa otvorena inovacija odr\xc5\xbei svugdje, a to mo\xc5\xbee zapo\xc4\x8deti nove inovativne medicinske inovacije - otvorena inovacija mo\xc5\xbee drasti\xc4\x8dno ubrzati istra\xc5\xbeivanje i razvoj i inovacije. _NEWLINE_U mre\xc5\xbeama inovacija tvrtka uklju\xc4\x8duje brojne suradnike u razvoj proizvoda te nudi nagradu u obliku poticaja, uz primarni fokus na rje\xc5\xa1avanje problema nastalih u razvojnom procesu. Lilly je farmaceutska tvrtka koja je primijenila otvorenu inovaciju putem svog programa Open Discovery Drug Discovery (OIDD). U OIDD znanstvenicima (na sveu\xc4\x8dili\xc5\xa1tima i tvrtkama) mogu sigurno dijeliti biolo\xc5\xa1ke podatke koji imaju za cilj otkrivanje novih lijekova, a Lilly nudi moderne alate i pomo\xc4\x87 pri screeningu i istra\xc5\xbeivanju podataka. OIDD je tako\xc4\x91er platforma za stvaranje partnerstva za istra\xc5\xbeivanje i razvoj s Lillyom. S OIDD-om Lilly je stvorio \xc5\xa1iroku otvorenu inovaciju 2.0 kao otvorenu inovativnu mre\xc5\xbeu. U mre\xc5\xbei sve strane mogu imati koristi od nove vrijednosti stvorene unutar mre\xc5\xbee, u ovom slu\xc4\x8daju, od novih otkri\xc4\x87a. Stoga, nova otkri\xc4\x87a vode do novih lijekova br\xc5\xbee.'